Държавен вестник, бр. 62, 2015 г., стр. 45

БРОЙ  62	
Д Ъ Р Ж А В Е Н  В Е С Т Н И К 	
СТР.  45  
като в случаите на използване на механизми 
за финансиране се посочват изчерпателно 
принципите за споделяне на отговорността 
за финансирането между източниците на 
финансиране от отделните държави членки.
(7) Принципите по ал. 6, т. 6 се определят 
въз основа на справедливи и балансирани 
критерии и следва да бъдат съобразени с 
чл. 143, ал. 3 и с потенциалното въздействие 
върху финансовата стабилност в съответните 
държави членки.
(8) Планът за преструктуриране на група 
не може да включва нито едно от средствата 
по чл. 14, ал. 6 и 7.
(9) Планът за преструктуриране на гру-
пата съдържа подробна актуална оценка на 
възможността за преструктуриране в съот-
ветствие с чл. 27.
(10) Планът за преструктуриране на групата 
не трябва да има непропорционално въздейст-
вие върху която и да е държава членка.
Процедура по изготвяне на планове за преструк-
туриране на група
Чл. 18. (1) Предприятието майка от Евро-
пейския съюз предоставя на БНБ, съответно 
на Комисията, в качеството є на орган за 
преструктуриране на ниво група информа-
цията по чл. 16, ал. 1, т. 2.
(2) Информацията по ал. 1 следва да об-
хваща дейността на предприятието майка от 
Европейския съюз, а когато е необходимо – и 
дейността на всеки субект от групата.
(3) При спазване на изискванията на чл. 116 
съответният oрган за преструктуриране по 
ал. 1 изпраща получената в съответствие с 
този член информация на:
1. Eвропейския банков орган;
2. органите за преструктуриране на дъщер-
ните дружества;
3. органите за преструктуриране от дър-
жавите, в чиято юрисдикция се намират зна-
чими клонове, доколкото това е от значение 
за значимия клон;
4. органите за преструктуриране на дър-
жавите членки, в които са установени дру-
жествата по чл. 1, ал. 1, т. 3 – 5;
5. компетентните органи на дружествата 
и на значимите клонове в групата.
(4) Органът за преструктуриране по ал. 1 
изпраща на ЕБО цялата необходима инфор-
мация, която е от значение за ролята на ЕБО 
във връзка с плановете за преструктуриране 
на групата. В случай че има информация, 
свързана с дъщерни дружества в трети дър-
жави, oрганът за преструктуриране по ал. 1 
може да предостави тази информация на ЕБО 
само със съгласието на надзорния орган или 
на органа за преструктуриране на дъщерното 
дружество от съответната трета държава.
(5) Информацията, изпращана до органите 
по ал. 3, т. 2 – 5, включва най-малко инфор-
мацията, която се отнася до съответното 
дъщерно дружество или до значим клон.
Процедура по приемане на плановете за пре-
структуриране на група, когато БНБ, съответно 
Комисията, е орган за преструктуриране на 
ниво група
Чл. 19. (1) Българската народна банка, 
съответно Комисията, в качеството є на 
орган за преструктуриране на ниво група 
съвместно с органите по преструктуриране 
по чл. 18, ал. 3, т. 2 – 4 в колегиите за пре-
структуриране и след консултация със съот-
ветните компетентни органи, включително с 
компетентните органи на държавите членки, 
в които се намират значими клонове, изготвят 
и поддържат планове за преструктуриране 
на групата.
(2) При изготвянето и поддържането на 
планове за преструктуриране на групата oр-
ганът за преструктуриране на ниво група по 
ал. 1 може по своя преценка и при спазване 
на изискванията за поверителност, посочени 
в чл. 133, да включи в процеса органите за 
преструктуриране на трета държава, в чиято 
юрисдикция групата е установила дъщерни 
дружества, финансови холдинги или значими 
клонове.
(3) Органът за преструктуриране на ниво 
група по ал. 1 преглежда и актуализира 
плановете за преструктуриране на групата 
най-малко веднъж годишно или след всяка 
съществена промяна в правната форма, 
структурата на управление и организацион-
ната структура, в дейността или финансо-
вото състояние на групата, включително на 
всеки отделен субект от групата, която би 
могла да има съществени последици върху 
ефективността на плана или налага неговото 
преразглеждане.
(4) Планът за преструктуриране за групата 
се приема под формата на съвместно решение 
на органа за преструктуриране на ниво група 
по ал. 1 и органите за преструктуриране на 
дъщерните дружества.
(5) Съвместното решение по ал. 4 се взема 
в рамките на четири месеца от датата, на 
която органът за преструктуриране на ниво 
група по ал. 1 е предал информацията по 
чл. 18, ал. 3.
(6) Органът за преструктуриране на ниво 
група по ал. 1 може да поиска от ЕБО в съот-
ветствие с чл. 31, буква „в“ от Регламент (ЕС)  
№ 1093/2010 да съдейства за постигане на 
съвместно решение по ал. 4.
Действия за постигане на съвместно реше-
ние и за съгласуване на решения
Чл. 20. (1) Когато не е постигнато съвмест-
но решение на органите за преструктуриране 
по чл. 19, ал. 4 в рамките на срока по чл. 19, 
ал. 5, органът за преструктуриране на ниво 
група по чл. 19, ал. 1 взема самостоятелно 
решение по плана за преструктуриране на 
групата. Решението трябва да бъде надлежно 
мотивирано и в него да се отчитат мнения-